toll tax during lock down: आगरा एक्सप्रेस-वे पर वसूला जा रहा टोल टैक्स - toll tax being charged on agra expressway during lock down | Navbharat Times
ELECTION_TOPBAND_1590499918770
toll tax being charged on agra expressway during lock down
नवभारत टाइम्स | Updated: 01 Apr 2020, 02:05:00 AM IST
देश में लॉकडाउन के बावजूद आगरा एक्सप्रेस-वे पर लोगों से टोल टैक्स वसूला जा रहा है। इसको लेकर वाहन चालकों और उप्र ट्रैवल यूनियन ने नाराजगी जताई है। इस मामले की शिकायत नैशनल हाइवे अथॉरिटी ऑफ इंडिया (एनएचएआई) के अफसरों से की गई तो उन्होंने जानकारी होने से इनकार किया है।
आगरा से रोहित खेड़िया कार (यूपी80सीएस0786) से लखनऊ आ रहे थे। आगरा से निकलते ही टोल प्लाजा पर उन्हें रोककर 585 रुपये टोल टैक्स ले लिया गया। उन्होंने सरकार की ओर से जारी टोल टैक्स न लिए जाने के आदेश का हवाला भी दिया, लेकिन टोल प्लाजा के कर्मचारी नहीं माने। इस दौरान कई वाहन चालकों ने विरोध किया, लेकिन कोई सुनवाई नहीं हुई। लोगों का कहना है कि जब पूरे प्रदेश में टोल टैक्स नहीं लिया जा रहा है तो आगरा एक्सप्रेस-वे पर वसूली क्यों की जा रही है।
उप्र ट्रैवल यूनियन के अध्यक्ष पीयूष गुप्ता ने रोक के बावजूद टोल टैक्स की वसूली पर नाराजगी जताई है। उन्होंने जिम्मेदारों पर सख्त कार्रवाई की मांग भी उठाई। वहीं, एनएचएआई के यूपी प्रमुख एनएन गिरी का कहना है कि एनएचएआई के सभी टोल तीन दिन पहले ही बंद कर दिए गए हैं। आगरा एक्सप्रेस-वे उनके परिक्षेत्र में नहीं आता है।
Web Title toll tax being charged on agra expressway during lock down(News in Hindi from Navbharat Times , TIL Network)
और जानें:लॉकडाउन में टॉल टैक्सआगरा एक्सप्रेस वेToll Tax in UPtoll tax during lock downtoll tax being chargedcovid 19coronavirusDevelopment NewsDevelopment News in HindiDevelopment Latest NewsDevelopment Headlinesबिजली-सड़क-पानी समाचार